На сёння ў горадзе адноўлены Мазырскі замак. Асноўныя работы былі праведзеныя ў 2005 годзе. Розныя меркаванні можна пачуць наконт таго, наколькі ўдала зроблена рэканструкцыя. Хтосьці крытыкуе пабудову і кажа, што ўсё зроблена занадта штучна. Іншыя сцвярджаюць, што гэта вялікі ўнёсак у аднаўленне гістарычнай спадчыны, бо зараз турысты могуць візуальна ўяўляць, што было ў Мазыры стагоддзі таму. Так ці інакш, сёння замак і яго ваколіцы – вядомыя турыстычныя аб’екты, а таксама месца сустрэч для гаражан у свята.